CELEX: 62020CN0690
Language: mt
Date: 2020-12-18 00:00:00
Title: Kawża C-690/20 P: Appell ippreżentat fit-18 ta’ Diċembru 2020 minn Casino, Guichard-Perrachon u Achats Marchandises Casino mis-sentenza mogħtija mill-Qorti Ġenerali (Id-Disa’ Awla Estiża) fil-5 ta’ Ottubru 2020 fil-Kawża T-249/17, Casino, Guichard-Perrachon u AMC vs Il-Kummissjoni

22.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 62/19
            
         
      Appell ippreżentat fit-18 ta’ Diċembru 2020 minn Casino, Guichard-Perrachon u Achats Marchandises Casino mis-sentenza mogħtija mill-Qorti Ġenerali (Id-Disa’ Awla Estiża) fil-5 ta’ Ottubru 2020 fil-Kawża T-249/17, Casino, Guichard-Perrachon u AMC vs Il-Kummissjoni
      (Kawża C-690/20 P)
      (2021/C 62/23)
      Lingwa tal-kawża: il-Franċiż
      
         Partijiet
      
      
         Appellanti: Casino, Guichard-Perrachon, Achats Marchandises Casino (rappreżentanti: O. de Juvigny, A. Sunderland, I. Simic, G. Aubron, avukati)
      
         Partijiet oħra fil-proċedura: Il-Kummissjoni Ewropea, Il-Kunsill tal-Unjoni Ewropea
      
         Talbiet
      
      
                  —
               
               
                  tannulla l-punt (2) tad-dispożittiv tas-sentenza mogħtija fil-5 ta’ Ottubru 2020 mill-Qorti Ġenerali fil-Kawża T-249/17;
               
            
                  —
               
               
                  tilqa’ t-talbiet ippreżentati mill-appellanti fl-ewwel istanza u, għalhekk, tannulla fl-intier tagħha d-Deċiżjoni tal-Kummissjoni Ewropea C(2017) 1054 tad-9 ta’ Frar 2017, abbażi tal-Artikoli 263 u 277 TFUE;
               
            
                  —
               
               
                  tikkundanna lill-Kummissjoni Ewropea għall-ispejjeż marbuta ma’ dan l-appell kif ukoll għal dawk sostnuti fl-ewwel istanza quddiem il-Qorti Ġenerali.
               
            
         Aggravji u argumenti prinċipali
      
      L-appellanti jsostnu li s-sentenza appellata tikser:
      
                  1.
               
               
                  l-Artikolu 7 tal-Karta tad-Drittijiet Fundamentali tal-Unjoni Ewropea u r-rekwiżit ta’ protezzjoni kontra interventi arbitrarji tal-poter pubbliku fl-isfera ta’ attività privata ta’ persuna, l-Artikolu 19 tar-Regolament tal-Kunsill (KE) Nru 1/2003 u l-Artikolu 3 tar-Regolament tal-Kummissjoni Ewropea (KE) Nru 773/2004, sa fejn il-Qorti Ġenerali ddeċidiet (i) li dawn id-dispożizzjonijiet ma kinux jimponu lill-Kummissjoni tirrekordja d-dikjarazzjonijiet orali tal-fornituri u (ii) li s-“sommarji” ta’ dawn l-intervisti stabbiliti unilateralment mis-servizzi tal-Kummissjoni kienu jikkostitwixxu prova valida tal-fatt li din kellha indizji li jiġġustifikaw id-Deċiżjoni tal-Kummissjoni Ewropea C(2017) 1054.
               
            
                  2.
               
               
                  l-Artikolu 7 tal-Karta tad-Drittijiet Fundamentali tal-Unjoni Ewropea u r-rekwiżit ta’ protezzjoni kontra interventi arbitrarji tal-poter pubbliku fl-isfera ta’ attività privata ta’ persuna, sa fejn il-Qorti Ġenerali ddeċidiet li d-dritt fundamentali għall-invjolabbiltà tad-domiċilju ma kienx jeżiġi li d-Deċiżjoni tal-Kummissjoni Ewropea C(2017) 1054:
                  
                              (i)
                           
                           
                              tillimita ratione temporis l-eżerċizzju tal-poteri ta’ spezzjoni tal-Kummissjoni; u
                           
                        
                              (ii)
                           
                           
                              tillimita l-persuni u l-postijiet li jistgħu jiġu spezzjonati;
                           
                        
            
                  3.
               
               
                  l-Artikolu 47 tal-Karta tad-Drittijiet Fundamentali tal-Unjoni Ewropea, sa fejn il-Qorti Ġenerali ddeċidiet li l-qafas ġuridiku applikabbli għall-ispezzjonijiet tal-Kummissjoni kien jissodisfa d-dritt fundamentali għal rimedju effettiv.